Ohjelman kustantavat Joyce Meyer Ministries -työn tukijat.
Haluatko olla henkisesti terve?
Tänään saamme vastauksia mielenterveyden kysymyksiin.
ILOA ARKEEN MIELENTERVEYS 2/2
Tervettä elämää ei voi saada ilman tervettä mieltä.
Sinun pitää varata tapaaminen itsesi kanssa.
Kysy itseltäsi, millainen mielesi on.
Miltä tuntuisi, jos me kaikki näkisimme mielesi videolta?
Ajatuksillamme on väliä, vaikka kukaan ei niitä näkisikään.
Raamatun mukaan ajatukset johtavat tekoihin: -
Niin kuin hän mielessään ajattelee, niin hän menettelee.
Hän seuraa mieltään sinne, minne se kulkee.
Kun tarpeeksi kauan ajattelet jäätelöä, lopulta ostat sen.
Ajatusten kanssa kannattaa olla varovainen.
Efesolaiskirje 4:22.
Etenen tänään hitaasti, -
jotta ehditte kunnolla pysähtyä ajattelemaan, mitä sanon.
Joskus saarnaajat puhuvat niin nopeasti, ettei kukaan pysy mukana.
Ef. 4:22: "Teidän tulee panna pois vanha ihmisenne -
jonka mukaan te ennen vaelsitte -
ja joka turmelee itsensä petollisia himoja seuraten."
Eli lakatkaa tekemästä syntiä!
Me ajattelemme: "No minähän yritän! Sitä varten olen täällä!"
Hypätään jakeen 23 yli suoraan jakeeseen 24.
"Ja pukea päällenne uusi ihminen (kun vanha on riisuttu), joka -
Jumalan mukaan on luotu totuuden vanhurskauteen ja pyhyyteen."
Jae 22 käskee jättämään entisen elämän ja synnin, -
ja jae 24 käskee elämään pyhää elämää.
"No minä yritän koko ajan!"
Mitä sanoo jae 23 siinä välissä?
Se jää usein huomaamatta.
"Ja [jatkuvasti] uudistua mielenne hengeltä."
Kuinka usein, kerran vuodessako?
Vai kerran viikossa tai päivässä?
Jatkuvasti! Uudistukaa jatkuvasti mielenne hengeltä -
uudella henkisellä ja hengellisellä asenteella.
Minua hämmästyttää suunnattomasti kaikki se roska, -
mitä mieleeni voi nousta jo päivän ensimmäisinä minuutteina.
En ymmärrä sitä ollenkaan.
Mitään hyvää ei tapahdu vahingossa.
Hyvät asiat pitää valita.
Mutta pahoja asioita tapahtuu, jos niitä ei vastusteta.
Tämä on tärkeä ymmärtää.
Terveys ei tartu, mutta taudit tarttuvat.
Jos toisella on nuha, pelkäät saavasi sen häneltä.
Tiedät, että voit saada sen tekemättä mitään.
Niin paha toimii.
Jos et pakene sitä, se tarttuu.
Terveyttä ei voi saada toiselta ihmiseltä, se ei tartu.
Se pitää valita.
Herään aamulla ja päätän olla ajattelematta mitään.
"Otan kahvini, olen hiljaa enkä mieti mitään. Jätä minut rauhaan!"
En ole mikään aamuihminen.
Mieheni nousee lauleskellen.
Mieleni voi olla aamuisin laiska. Käykö kenellekään muulle niin?
Jos et vastusta, vihollinen voi syöttää mieleen tyhmiä ajatuksia.
Usein ne koskevat muita ihmisiä.
Vihollinen tekee ylitöitä sotkeakseen ihmissuhteita.
Koska hän tietää, että tekemällä yhteistyötä -
voimme paremmin vastustaa häntä.
Tätä kannattaa kuunnella.
Hampaita harjatessasi ajattelet: -
"Raadoin sen aterian eteen, eikä kukaan edes kehunut."
"Sain Suzielta tosi halvan lahjan, vaikka ostin hänelle kalliin."
Ehdit hetkessä ajatella kaikkia, jotka ovat sinua ärsyttäneet.
Sitä ei tarvitse erikseen yrittää.
Mutta hyviä asioita ajatellakseen täytyy yrittää.
Pitää erikseen kieltäytyä ajattelemasta sellaista roskaa -
ja elämästä siinä vankilassa.
En märehdi sitä, miten ihmiset ovat minua kohdelleet.
Minun tehtäväni on rakastaa ja kohdella hyvin muita ihmisiä.
Kun toimit näin, paholainen hermostuu.
Tarvitsemme vallankumouksen.
Tarvitsemme radikaalin muutoksen toimintatapoihimme.
Olen lopen kyllästynyt onnettomiin kristittyihin.
Meidän kuuluisi olla onnellisia, valona maailmalle.
Mielellemme täytyy tehdä jotain.
Kerron kuusi asiaa, joista jokainen voisi olla oma saarnansa.
Jos haluamme saada terveen ja tasapainoisen mielen, -
meidän täytyy välttää murehtimista ja ahdistumista.
Moni ajattelee, ettei mahda murehtimiselleen mitään.
Lakkaa väittämästä niin!
Viimeksi puhuimme siitä, miten kaikki on meille mahdollista.
Jos Jumala käskee tekemään jotain, hän antaa siihen myös voiman, -
kun sitoudumme siihen tosissamme.
Hän lupaa pitää meistä huolen, eikä meidän tarvitse murehtia.
"Kun rukoilet ja luotat minuun, minä huolehdin sinusta, -
vaikka et vielä sitä näekään."
Se on Jumalan lupaus.
Mutta aamulla, kun et ajattele mitään, paholainen aloittaa: -
"Ei tämä Jumala-juttu toimi, sinulla pitää olla varasuunnitelma."
Etkö koskaan ajattele niin?
Varasuunnitelmana on murehtia -
ja miettiä, mitä itse voisimme tehdä asioiden hyväksi.
Tiedätte, että olen oikeassa.
Olkaamme ne väkivaltaiset, jotka kaappaavat valtakunnan itselleen.
Emme ole väkivaltaisia ihmisiä kohtaan, vaan vihollista kohtaan.
Se haluaa tuhota elämämme.
Kun vihollinen väittää, etteivät rukouksesi ole tehonneet -
ja miehesi on vielä ilkeämpi kuin 20 vuotta sitten, -
älä anna sen varastaa iloasi.
Jumalalle kaikki on mahdollista, ja tänään voi olla se päivä.
Tämä on asian ydin.
En voi luvata, että mies muuttuu, koska se riippuu myös hänestä.
Mutta voin luvata, ettei sen enää tarvitse häiritä sinua.
Kaiken keskellä voitte olla enemmän kuin valloittajia.
Voitte saada iloa ja rauhaa ja elämän Jeesuksen todistajina.
Mutta mielen pitää olla kunnossa.
Kun murehdit ja ahdistut, pelaat uhkapeliä.
UHKAPELI
"En pysty olemaan murehtimatta, vaikka Raamattu sen kieltääkin."
"Äitini ja isoäitinikin murehtivat, olen murehtijatyyppiä."
"Murehdin lapsistani tai aviomieheni työn puolesta."
Saatat murehtia pelkäämäsi asiat todeksi.
Mitä uskot, sitä saat - hyvää tai pahaa.
Murehtiminen ei auta, mutta se voi pahentaa tilannetta.
Alat ajatella sitä ja puhua siitä, ja kierre on valmis.
Terve mieli ei ole sekava ja hämmentynyt.
Monet teistäkin suhtautuvat tulevaisuuteen sekavin tuntein.
Yli puolet, veikkaisin.
Ei Jumala luonut hämmennystä.
Hämmennymme, koska järkeilemme.
Paholainen haluaa täyttää mielemme järkeilyllä ja pähkäilyllä.
Mielesi pyörii ympyrää.
Halusin aina päätellä kaiken itse.
Riideltyäni mieheni kanssa valvoin koko yön yrittäen ymmärtää.
"Miksi taas kävi näin?"
"Näin käy aina, kun yritämme jutella siitä asiasta."
Ahdistun lisää, ja mies nukkuu tyytyväisenä sängyssään.
Seinän takana minä saan hermoromahduksen.
Kolmelta yöllä itken Jumalalle: "Mitä minun pitää tehdä?"
Hän vastaa: "Mitä jos menisit nukkumaan?"
Haloo!
Meidän oma ymmärryksemme ei riitä.
Meidän ei tule elää järkeillen -
vaan tuntemisen, arvostelukyvyn ja omantunnon kautta.
Markuksen evankeliumin 8. luku.
Kaikki hyvin?
Jos juuri avasit TV:n ja ihmettelet, mitä täällä tapahtuu, -
yritän selittää, että elämä ei ole mikään peli, -
jossa heitetään noppaa.
Jumala kehottaa valitsemaan elämän kuoleman sijaan.
Emme ole uhkapelureita vaan sijoittajia; teemme Jumalan tahdon.
Uskomme saavamme palkinnon, -
kun ensin olemme sijoittaneet.
Seuraava kohta kertoo meistä: Mark. 8:13-16.
"Ja hän jätti heidät ja astui taas venheeseen -
ja lähti toiselle rannalle.
Ja he olivat unhottaneet ottaa mukaansa leipää, -
eikä heillä ollut muassaan venheessä enempää kuin yksi leipä.
Ja hän käski heitä sanoen: "Varokaa ja kavahtakaa -
fariseusten hapatusta ja Herodeksen hapatusta."
Jeesus yrittää antaa syvällistä hengellistä opetusta.
"Niin he puhuivat keskenään siitä, ettei heillä ollut leipää."
Eivät he olleet meitä kummempia.
"Kun Jeesus huomasi sen, sanoi hän heille: -
"Mitä puhutte siitä, ettei teillä ole leipää?
Ettekä vielä käsitä ettekä ymmärrä?
Onko teidän sydämenne paatunut?
Silmät teillä on, ettekö näe? Ja korvat teillä on, ettekö kuule?
Ja ettekö muista: kun minä mursin ne viisi leipää 5000:lle, -
kuinka monta vakan täyttä palasia te keräsitte?" Mark. 8:17-19
Oletpa missä sotkussa tahansa, älä yritä selvitä siitä yksin.
Pysähdy ja muista, mitä hyvää Jumala on elämässäsi jo tehnyt.
Jos et usko selviäväsi -
etkä kestäväsi tilannetta, se on paholaisen valhe.
En kestä tätä, en selviä, en jaksa.
Kyllä kestät ja selviät.
Sinun täytyy uskoa, että voit tehdä sen, mitä täytyy tehdä.
Mitä ikinä se onkaan.
Päätä, ettet anna periksi, vaan ajattelet oikealla tavalla -
ja olet mukana rakkauden vallankumouksessa.
Voisiko joku päättää, ettei jatka entistä elämäntapaansa -
ellei ole elänyt niin, kuin Jeesus meitä kehottaa?
Älä jatka murehtimista peläten, hämmentyneenä ja yksin järkeillen.
Kaikkea ei tarvitse ymmärtää.
Sananl. 3:5-7 kertoo ymmärryksestä.
Turvaa Herraan kaikesta sydämestäsi äläkä nojaudu ymmärrykseesi.
Älä siis luule olevasi niin viisas, että selviät omin avuin.
Terve mieli on positiivinen eikä negatiivinen.
Yritä olla kiitollinen joka aamu ainakin seitsemästä asiasta.
Se ohjaa sinua oikeaan suuntaan.
Jos toisena aamuna tuntuu vaikealta, se kertoo aivoistasi.
Et enää edes huomaa elämässäsi olevia hyvä asioita.
Kiitän Herraa lämpimästä vedestä.
Puhtaasta ja juoksevasta vedestä on syytä olla kiitollinen.
Olen nähnyt uskomattomia asioita Intiassa ja vastaavissa maissa.
Terve mieli on nöyrä.
Raamattu sanoo, ettei pidä ajatella itsestään enempää -
kuin ajatella sopii, vaan kohtuullisesti.
Muita sen sijaan tulee arvostaa, jopa enemmän kuin itseä.
Ei itsestäkään pidä ajatella pahaa.
Toisia ja toisten ajatuksia pitää arvostaa ja kunnioittaa.
Älä pidä itseäsi kaikkitietävänä, joka ei kaipaa muiden neuvoja.
Minua hymyilyttää yhä, eikö teitä?
Älä keskity itseesi.
Siitä olisi hyviä raamatunkohtia.
Mielen täytyy olla päättäväinen, se on tärkeää.
Silloin voit tehdä sen, mitä todella tahdot, jos niin päätät.
Älä päästä mitä tahansa päähäsi, vaan sulje mielesi.
Kerron yhden käytännön esimerkin.
Ajatus kuntoilusta on aina hirvittänyt minua.
Minulla oli tekosyyni: en pysty siihen, en ehdi.
Mieheni pystyi, mutta minä en voi.
Aina kun yritin, loukkasin itseni ja sain uuden tekosyyn.
Satutin itseni, koska tein jotain väärin.
Olin aloittanut niin myöhään, että olisin tarvinnut ohjaajan.
Lopulta tein päätöksen.
Totesin, etten ehdi salille kolmesti viikossa, -
mutta päätin tehdä, mitä voin, keskittymättä siihen, mitä en voi.
Silla tavalla pääsin alkuun.
Nykyisin kuntoilen harvoin alle kolme kertaa viikossa.
Teen sitä aina, kun voin, koska haluan.
Mutta mieleen tunkee ajatuksia.
Ensi viikolla työstän kirjaani, eli suunnittelen aikatauluni itse.
"Maanantaina teen sitä ja sitä, ja ehkä käyn salilla."
"Keskiviikkona tuskin jaksan."
Silloin tajuan: ei!
Niille ajatuksille ei pidä antaa sijaa.
Eri asia, jos se tulee Jumalalta.
Mistään ei kannata tehdä lakia.
Voin halutessani jättää kuntoilun väliin, mutta en halua.
Tiedän, että siitä on hyötyä.
Jumala tahtoo minun pysyvän kunnossa, jotta voin palvella.
Vaikka tiedän sen olevan Jumalan tahto, välillä ajattelen: -
"Ääh."
Ymmärrättekö, ettei niille ajatuksille pidä antaa sijaa?
Jos ajatuksella alkaa leikkiä...
Ihminen seuraa mieltään.
Jos selviät kerran ilman seurauksia, teet sen uudestaan.
Pian kävisin kahdesti viikossa, kohta kerta viikossa riittäisi.
Kerron hyvän esimerkin siitä, -
miten eri asioiden harjoittaminen johtaa niihin tottumiseen.
Se voi olla mitä tahansa rakkauden teoista rauhaan pyrkimiseen.
Minun oli ennen todella vaikea pyytää mieheltäni anteeksi.
Nyt en mistään hinnasta suostu jäämään vihaiseksi.
Ihan sama kuka on oikeassa, näen miten typerää se on.
Haluan vain rauhaa.
Ja koska olen harjoitellut ja harjoitellut anteeksiantoa, -
se ei ole enää vaikeaa, sillä olen tottunut siihen.
Teet vain itsellesi palveluksen antamalla anteeksi.
Miksi tuhlaisit päiväsi vihaisena?
ILOA ARKEEN
Ajatukset ovat avain tasapainoiseen elämään.
Paavali sanoo, että teidän tulee panna pois vanha ihmisenne, -
ja uudistua mielenne hengeltä -
ja pukea päällenne uusi ihminen, joka on Jumalan kuvaksi luotu.
Voimme päästä tavoitteeseemme muuttamalla ajatteluamme.
Meillä on CD-opetussarja aiheesta "Miten olla itsevarma nainen".
Miehet, samat periaatteet pätevät myös teihin.
Vaihtakaa vain otsikkoon naisen tilalle "mies".
Lisäksi John ja Stasi Eldredgen kirja "Captivating" -
(suom. Valloittava salaisuus) tulee CD-opetussarjan mukana.
Kirja oli minulle siunaukseksi, ja haluamme antaa sen lahjaksi.
Tee kaikkesi ollaksesi mieleltäsi tasapainoinen ja itsevarma, -
koska Jumala on antanut sinulle sen oikeuden. Hän siunatkoon sinua.
Oletko se itsevarma nainen, joksi Jumala sinut loi?
Joycen opetus haastaa etsimään Jumalan näkyä elämällesi.
Tämän viiden tunnin opetuksen mukana saat kirjan "Captivating".
John ja Stasi Eldredge selvittävät naisen sielun salaisuuksia.
Ota yhteyttä tai käy sivuillamme: www.joycemeyer.org
Haluaisitko Joycen aina mukaasi?
Nyt voit ladata opetukset ilmaiseksi kotisivuiltamme.
Vuosittainen naistentapahtumamme on tulossa.
On tuskin mitään parempaa kuin irtautua arkirutiineista -
ja omistaa muutama päivä ylistykselle ja Jumalan Sanalle.
Tämän vuoden teemana on mieli, puhe, mieliala ja asenne.
Voimakkaita aiheita ja puhujia: -
minä, John Maxwell, Caroline Leaf ja ylistyksessä Darlene Zschech.
Siitä tulee hienoa, joten tule mukaan yksin tai porukalla.
Varmista, että itse pääset paikalle ja opit nauttimaan elämästäsi -
päivä päivältä enemmän.
NAISTENTAPAHTUMA LOVE LIFE 16.-18.9.2010
TOIVON KÄSI
Tapasimme Alexiksen St. Louis Dream Center -keskuksessa.
Hänen hymynsä ja unelmansa lääkärin opinnoista valloittivat meidät.
Hänelle keskus tarkoittaa muutakin kuin ruokaa.
Pidän eniten siitä, että Dream Center -keskus tuntuu kodilta.
Minua kohdellaan kuin omaa väkeä.
On tärkeää tuntea olevansa normaali, jos tausta ei sitä ole.
Aseella leikkivät lapset ampuivat Alexista, kun hän oli 2-vuotias.
Aluksi olin vihainen, kunnes ymmärsin, että se oli vahinko.
Minun piti antaa anteeksi, niin kuin Jumala antoi meille.
Voimme oppia lapsilta paljon, ja he voivat oppia paljon täällä.
Olen oppinut, että sillä, minne menet ja mitä sinusta sanotaan, -
ei ole väliä, kun uskot Jumalaan ja tiedät itse totuuden.
ILOA ARKEEN
Suomennos: Sari Mäkilä
Ohjelman kustansivat Joyce Meyer Ministries -työn tukijat.